Medier i USA beskriver Jones som konservativ og som høyreorientert konspirasjonsteoretiker. Jones selv beskriver seg som en libertarianer, og nekter at han er høyreorientert. Han har også kalt seg selv «paleokonservativ» og «aggressiv tilhenger av konstitusjonalismen». Jones er en kontroversiell skikkelse, for blant annet å ha anklaget amerikanske myndigheter for å stå bak Columbine-massakeren, Oklahoma City-bombingen og terrorangrepet 11. september 2001. I 2018 ble han utestengt fra Facebook, iTunes og Spotify.